Op Wie se Voorwaardes? – christianityworks
Home / FRESH / Op Wie se Voorwaardes?
Lukas 9:4,5 Watter huis julle ook al binnegaan, bly daar oor totdat julle weer daarvandaan vertrek. En as enigiemand julle nie verwelkom nie – wanneer julle daardie dorp verlaat, skud die stof van julle voete af as getuienis teen hulle." (AFR20)
Een van die groot versoekings van hierdie wêreld waarin ons leef, is die begeerte om God te hervorm tot 'n beeld wat vir ons baie makliker is om te aanvaar. Daar is inderdaad dinge van God wat selfs Christene wil ignoreer.
Is dit nie amper onbegryplik dat Jesus iemand kan verwerp nie? Is dit? Of is dit nie?
Jesus stuur sy dissipels twee-twee uit op 'n sendingreis. Soos ons weet, is praktiese ervaring per slot van rekening 'n redelik normale deel van die opleiding in sendingwerk. Maar Hy sê vir hulle dat hulle geen proviand mag saamneem nie. O en terloops, hulle sal ook hul eie akkommodasie moet vind. En dan voeg Hy by:
Wag nou! Dit pas mos nie heeltemal by die beeld van 'n sagte, liefdevolle Jesus nie? Skud die stof van julle voete af… Maar weet jy, dit was 'n simboliese waarskuwing vir diegene wat die Evangelie verwerp, dat hulle ook eendag deur God verwerp sal word.
Dit is snaaks hoe diegene wat nie eens in God, of in 'n hemel of hel glo nie, die feit dat God hulle tot die ewige hel gaan verdoem, baie aanstootlik vind.
Dit is nogal snaaks dat hulle so voel, maar jy moet onthou dat ons in 'n wêreld leef, wat om die 'eie-ek' sentreer. En in 'n wêreld waar ons vertel word dat "alles om my draai," is dit maklik om God ook deur daardie lens te begin sien.
Maar laat ons dit mooi verstaan. Ja, God het ons lief. Ja, Hy sal ons vergewe, maar slegs as ons op Jesus, sy Seun, vertrou; net as ons ons lewens regruk en na Hom toe terugkeer.